
Kárpátaljai Magyar Művelődési Intézet

ЗОБО «Центр підтримки угорської культури»

90202 Beregszász, Széchenyi u. 59 B.

Tel./fax: + 380 3141 42815, e-mail:titkarsag@mekk.uz.ua, kmmi@swi.net.ua  Honlap: www.kmmi.org.ua

_________________________________________________________________________

KMMI Hírlevél  II. évfolyam, 13. (31.)  szám 2010.június 07.

HÍREK, Fontosabb rendezvények
2010. június 11. 8.00 óra. Ukrajnai magyar tudósok találkozója Antalócon a Bagolyvárban.

2010. június 12. Megemlékezés a dolhai csata évfordulóján.

2010. június 13. 10.00 óra. Nagyszőlősi központi könyvtár. „Nyelvédesanyánk” . Költők, írók vallomásai édes anyanyelvükről. Közreműködik Csobolya József énekes-előadóművész (Veszprém).

2010. június 13. Eperfesztivál a nagyszőlősi járási Szőlősgyulán.

2010. június 13. Nagypalád. Tiszaháti fociparádé, családosok találkozója.

2010. június 13. 16.00 óra. Munkácsi vár, Gólya Edit (Gödöllő) grafikus művész kiállítása.

2010. június 24. Beregszász, Európa Magyar Ház. Székelyföldi Lármafa találkozó. A csíkszeredai küldöttséget Beder Tibor történész, a Julianusz Alapítvány elnöke vezeti.

Vendégségben a júniusi rendezvényeken
            2010. június 8. 10-16.óra.  Budapest, Corvin tér 8.Vedd, és vidd! Vedd észre, és vidd tovább…e-Kultúra konferencia 2010.A rendezvény szervezője a  Magyar Művelődési Intézet. Ezen belül a Kárpát-medencei Kulturális  Kerekasztal találkozója. A Kárpátaljai Magyar Művelődési Intézetet Dupka György igazgató és Fuchs Andrea  programmenedzser képviseli.

            2010. június 10. 16.óra.  Lendva, a MNMI-Bánffy Központ megnyitója. A Kárpátaljai Magyar Művelődési Intézetet Zubánics László és Dupka György igazgató képviseli.

            2010. június 11. 10-15.00 óra. Budapest, Károli Gáspár református Egyetem. A szovjet állami terror intézményei és áldozatai. Nemzetközi tudományos konferencia a Gulágkutatók Nemzetközi Társasága, a KGRE Új- És Jelenkori Magyar Történeti Tanszéke és a Kremlinológiai Intézete szervezésében, ahol többek között  Dupka György Gulág-kutató „Erőszakos szovjetizálás Kárpátalján – repressziók, koncepciós perek, kényszermunkatáborok” címmel tart előadást.

            2010. június 11. 17.óra.  Budapest. Mátyás u. 16.„Túl a Tiszán van egy város: Beregszász” (Kilencven évvel Trianon után). A rendezvény szervezője: a Szabolcs-Szatmár-Bereg Megyei Baráti Társaság. Előadást tart Zubánics László, a KMMI elnöke és Dupka György, a MÉKK elnöke.

2010. június 17-20. Zenta. Kárpátaljai irodalmi és fotóművészeti karaván a Vajdasági Magyar Művelődési Intézet szervezésében. Kárpátaljai kaleidoszkóp. Fotóművészeti kiállítás Picur Zoltán, Lőrincz István, Fuchs Andrea (Ungvár), Szajkó Tibor, Zubánics László (Beregszász) alkotásaiból. Az Együtt c. irodalmi-művészeti-kulturális folyóiratot és az Intermix Kiadó legújabb kiadványait, szerzőit Dupka György felelős kiadó mutatja be.

2010. június 17-20. Budakalász, Kárpát-medencei Kisebbségi Magyar Közművelődési Civil Szervezetek Fóruma 10. BUDAKALÁSZI TALÁLKOZÓ.

2010. június 27. Kisvárda. Kárpátaljai óvodapedagógusok találkozója, továbbképzése az Anyanyelvi Konferencia szervezésében és a MÉKK közreműködésével.

Ez történt… 2010. június első hetében
2010. június 3–7. Budapest. Ünnepi Könyvhét. A Kárpátaljai Magyar Könyvkiadók sátrában bemutatásra kerültek az Intermix Kiadó új könyvei: Bagu Balázs: Az 1848/49-es  forradalom és szabadságharc Kárpátalján, 2010 –180 oldal, Nagy Zoltán Mihály. Fogyó fényben. Vers-regénytrilógia II. része. 2010 –196 oldal.  A Könyvhét vendége volt Vári Fábián László költő Dupka György költő, kiadói vezető. Kárpátaljai vonatkozású esemény: az Írók Szakszervezete kiadásában megjelent Vári Fábián László Jég és korbács címmel versek 2002-2010., Brenzovics Marianna: Kilátás c. prózagyűjteménye a pozsonyi Kalligram kiadó gondozásában.
2010. június 4. A Szegedi József Attila Tudományegyetemen lezajlott az Egyesült Államokban és Kanadában működő egyetemi és főiskolai tanárok nyári fóruma. A kárpátaljai magyarság helyzetéről előadást tartott Dupka György, a MÉKK elnöke.

2010. Június 4. Trianoni megemlékezés, felvonulás Budapesten, a Petőfi szobornál, ahol Tőkés László, az európai parlament képviselője volt az ünnepi szónok. A rendezvényt megtisztelte a  kárpátaljai magyarok küldöttsége is, amelynek díszvendége Szabó Tibor, a Ritmus Táncegyüttes művészeti vezetője volt.

Összeállította: Dupka György és Zubánics László
Folyamatos rendezvények, tennivalók:

Folyamatos tennivalók. Közgyűjteményi állománygyarapítás, ukrajnai magyar nyomtatott hungarikumok, hanganyagok gyűjtése, feldolgozása. Közművelődési rendezvények szervezése, koordinálása, szakmai tanácsadás, adatbázis gondozás. Kisebbségkutatási programok koordinálása KMMI-füzetek kiadása. Képzőművészeti kiállítás. Fotókiállítás Könyv- és sajtókiállítás. Együtt c. irodalmi, művészeti és kulturális folyóirat kiadása. Kárpátaljai Magyar Krónika kiadása. Honlap (www.kmmi.org.ua) gondozás, frissítés, adatfeltöltés.

Ön a Kárpátaljai Magyar Művelődési Intézet és a Magyar Értelmiségiek Kárpátaljai Közössége hírlevelét olvassa. A hírlevél irodalmi, művészeti híreket, információkat tartalmaz. 
A levelezési lista nyilvános, ahhoz bárki csatlakozhat, s bármely tag felvetetheti mások címét.
